શ્રી ‘વલ્લભ’ના છઠ્ઠા જન્મ દિવસે યજ્ઞોપવીત સંસ્કાર કરાવી સાતમા વર્ષે માધવેન્દ્ર યતિજીની પાઠશાળામાં અધ્યયન માટે મોકલ્યા. અભ્યાસમાં તેઓ તેજસ્વી હતા. દરેક વિષયનું ઊંડું અધ્યયન કરી પૂર્ણવિદ્ધતા પ્રાપ્ત કરી લીધી. ૧૧ વર્ષની ઉંમરે કાશી પહોંચી વિદ્વાનોને પોતાની ચમત્કારિક સૂઝબૂઝ અને અગાધ પાંડિત્યથી પ્રભાવિત કર્યા અને શુધ્ધાદ્વૈત સિદ્ધાંતનો પ્રચાર કરવા લાગ્યા. તે જ રીતે તેમણે જગન્નાથપુરીમાં માયાવાદીઓને પરાસ્ત કર્યા.